*Lackfi János*

**A francia-bancia mese**

**Francia-banciául**

**Mondják itt a misét,**

**Francia-banciául**

**Felel mindent a nép.**

**Ómongyő, monszenyőr meg**

**Ululu, olala,**

**Ördög legyek, ha ezt én**

**Megértem valaha.**

**Ha misén hangoskodnak**

**Itt a kisgyerekek,**

**Franciául gügyögnek,**

**De még úgy sem lehet.**

**Rászól az anyukájuk,**

**Pisszeg az apuka,**

**Franciául suttogják,**

**Hogy csst, figyelj oda.**

**Más a pap, más az oltár,**

**Más a templom, a pad,**

**Furcsa, hogy a két Isten**

**Épp ugyanaz marad.**